Арадио
Бераиа 2021-тәи ашықәс аспорт азы: иаангылеит
14:08 11.01.2022 (ирҿыцуп: 17:55 11.01.2022)
Зхы иақәиҭу ақәԥараз азыҟаҵаҩ, абаҩрҵәыреи аспорти рзы Аҟәа ақалақьтә еизара акомиссиа ахантәаҩы Игорь Бераиа арадио Sputnik аефир аҿы иҳәеит иҳаҩсыз ашықәс аспортсменцәа рзы изеиԥшраз, апандемиа иахҟьаны иалагалаз аԥкрақәа шырхыргоз, насгьы урҭ шырнырыз атәы.
"Иаҳхысыз ашықәс азы ишаҳҭахыз еиԥш ахәыҷқәа азыҟаҵо, атурнирқәа рхы аладырхәуа иаҳзеиҿымкааит. Аспорт аангылеит ҳәа сгәы иаанагоит. Шықәсык ишаҳҭахыз аспортзалқәа рахь ҳазнеиуамызт. Зынӡа аусура аанаҳмыжьырцаз адәаҿы ҳҽазыҟаҳҵон, аха уи даара имаҷуп аспортсмен изы. Апрофессионалтә спортсмен изы мчыбжьык иҽазыҟаимҵаргьы, иаразнак инубаалоит. Ахәыҷқәа аформа бзиаҿы иҟан, аиааирақәагьы ааныркылон, ҳдыргәырӷьон, аха иаҳхысыз ашықәс даара иаҳнубаалартә ҳҟалеит, Аԥсны анҭыҵ иқәгылоз еиҳа ақәҿиарақәа ргар рылшон, аҽазыҟаҵара бзиа рымазҭӷьы. Аспорт аанзыжьызгьы дҟалеит. Ҳаԥхьаҟа иҟало ҳаргьы иҳазраҳәом", - ҳәа еиҭеиҳәеит Бераиа.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.